Loe uudisteksti ja tee sellest lühike kokkuvõttev pealkiri eesti keeles. Vasta ainult pealkirjaga.
## Tekst:

Inglismaa jalgpalli kõrgliigas alistas avapoolajal kümnekesi jäänud Manchester City laupäeval 2:1 Fulhami ning kerkis taas liidripositsioonile.
City läks kohtumist 16. minutil juhtima, kui Ilkay Gündogani eeltöö realiseeris Julian Alvarez. 10 minutit hiljem tegi City äärekaitsja Joao Cancelo oma karistusalas vea, mille eest näidati talle punast kaarti. Fulhami kasuks määratud penalti realiseeris kindlalt Andreas Pereira.

Teise poolaja keskel sekkus vahetusest vigastuspausilt naasnud Erling Haaland, kes sahistas külaliste võrku 74. minutil, kuid värav tühistati suluseisu tõttu. Võiduväravast norralane siiski ilma ei jäänud, sest kohtumise üleminutitel tegi Fulhami äärekaitsja Antonee Robinson oma karistusalas vea ja penalti realiseeris Haaland.

Cityl on nüüd tabelijuhina 32 punkti ning Londoni Arsenali edestatakse punktiga. Arsenal läheb pühapäeval vastamisi linnarivaali Chelseaga.

Leeds United võitles kodumurul välja 1:3 kaotusseisust, et alistada Bournemouth 4:3. Leeds asus 3. minutil Rodrigo penaltist juhtima, kuid poolajaks oli tänu Marcus Tavernieri ja Philip Billingi väravatele seis 2:1 külaliste kasuks.

Teise poolaja alguses suurendas Bournemouthi eduseisu Dominic Solanke tabamus. Kodumeeskonna tagasitulek algas 60. minutil. Esmalt lõi ühe värava tagasi Sam Greenwood ning kaheksa minutit hiljem viigistas seisu kaptenipaela kandnud Liam Cooper. Crysencio Summerville skooris võiduvärava 84. minutil.

Leeds hoiab tabelis 15 punktiga 12. kohta, Bournemouth asub 13 punktiga 16. positsioonil.

Tulemused:

Everton - Leicester City 0:2
Manchester City - Fulham 2:1
Nottingham Forrest - Brentford 2:2
Leeds United - Bournemouth 4:3
Wolverhampton Wanderers - Brighton & Hove Albion 2:3
## Pealkiri:

user
Haalandi hiline penalti viis Manchester City tabeli tippu
assistant